EkBass/fiwiki-20250220-pages-articles huggingface dataset:
Brûlé Lake (Alberta)

Brûlé Lake on Athabascajoessa sijaitseva järvi, Albertan provinssissa, Kanadassa. Järven pituus on 10 km ja suurin leveys 2 km. Järvi sijaitsee Jasperin kansallispuiston itäpuolella, noin 30 kilometriä Hintonista länteen. Järven rannalla sijaitsevat hiekkadyynit ovat suosittuja ulkoilukohteita pyöräilijöille ja mönkijöille. Järven länsipuolella kulkee Canadian National Railwayn rautatielinja ja itäpuolella Yellowhead Highway. == Historia == Tiettävästi ensimmäinen eurooppalainen alueella oli tutkimusmatkailija David Thompson, joka kartoitti vuonna 1810 Kalliovuoria mukaan lukien nykyisen Brûlé Laken alueen. Vuonna 1813 North West Company perusti järven rannalle turkiskauppa-aseman, joka nimettiin vuonna 1817 aseman johtajan Jasper Hawesin mukaan Jasper Houseksi. Asema oli tärkeä etappi matkalla New Caledoniaan (nykyinen Brittiläinen Kolumbia). North West Company yhdistyi Hudson's Bay Companyyn 1821 ja yhtiö siirsi Jasper Housen vuonna 1829 Jasper Laken rannalle, lähemmäksi nykyistä Jasperia. == Lähteet == Luokka:Albertan järvet Luokka:Mackenzien vesistö
Republic F-84F Thunderstreak

Republic F-84F Thunderstreak on yhdysvaltalainen Republic Aviation -yhtiön suunnittelema, ja yhdessä General Motorsin kanssa valmistamaREPUBLIC F-84F suihkumoottorinen taktinen hävittäjäpommittaja. Nuolisiipinen kone perustui pääsuunnitelijansa Alexander Kartvelin aikaisempaan F-84 Thunderjetiin. Koneen modifioinnin tarkoitus oli parantaa lento-ominaisuuksia ja tehdä koneesta aiempaa mallia nopeampi. YF-84F −prototyyppiGlobalSecurity.org lensi ensilentonsa 3. kesäkuuta 1950. F-84F otettiin palveluskäyttöön vuonna 1954. ja poistettiin Yhdysvalloissa palveluskäytöstä vuonna 1972. Konetyyppi oli kylmän sodan aikana käytössä useassa Euroopan Nato-maassa. Thunderstreakista kehitettiin tiedusteluversio RF-84F ThunderflashREPUBLIC RF-84F, joita Kreikka käytti vuoteen 1991. Tämä konetyyppi oli myös Norjan kuninkaallisten ilmavoimien käytössä.http://luftfartsmuseum.no/fly/republic- rf-84f-thunderflash/ (Viitattu 29.6.2014) ==Käyttäjät== *Euroopan NATO-maat, Yhdysvaltain ohella **Belgia **Hollanti **Italia **Jugoslavia **Kreikka **Länsi-Saksa (Luftwaffe) **Norja **Portugali **Ranska **Tanska **Turkki *Muitten maitten ilmavoimat **Iran **Taiwan ==Tekniset tiedot== == Lähteet == == Aiheesta muualla == * Hallen Hävittäjäsivut: http://www.saunalahti.fi/halle/planes/usa/f-84.htm Luokka:Yhdysvaltalaiset hävittäjälentokoneet Luokka:1950-luvun hävittäjälentokoneet F-084F Thunderstreak
Alain Hamer

Alain Hamer (s. 10. joulukuuta 1965 Luxemburg, Luxemburg) on luxemburgilainen jalkapalloerotuomari. Hän on toiminut kansainvälisenä erotuomarina vuodesta 1993 asti. Hamer on tuominnut urallaan useita Mestarien liigan otteluita, ensimmäisen kerran kaudella 2000–2001. Hänellä on myös tilillään otteluita tuomittuna Ranskan pääsarjasta. Hamer lopettu uransa 45-vuotiaana vuonna 2010. == Lähteet == == Aiheesta muualla == * Hamerin esittely World Football -sivustolla Luokka:Luxemburgilaiset jalkapallotuomarit Luokka:Vuonna 1965 syntyneet Luokka:Elävät henkilöt
Greatest (Gene Vincent)

Greatest on monofoninen kokoelma-albumi yhdysvaltalaisen rock and roll -laulaja Gene Vincentin tuotannosta vuosilta 1956-1959. Vincent oli yksi merkittävimmistä hahmoista varhaisessa rockissa. Levyn on julkaissut Capitol Records ja sitä on valmistettu Ruotsissa. Valmistusvuotta ei ole ilmoitettu. Levyllä olevien 16 kappaleen valitsijat ovat John ja Stuart Wild Wax Show:sta. Kappaleissa on sekä singlejä että albumiraitoja. Levyn esittelytekstin on tehnyt Mick Farren NME–lehdestä. Levykannen suunnittelija on Adrian Sandgrove yhtiöstä EMI Design. Levykannen kuvassa Vincentin kappaleet on sijoitettu Rock-Ola -jukeboxiin. Valokuvat on ottanut Bill Richmond. Kiitoksissa on mainittu John Beecher. == Kappaleet == ; A-puoli 1\. Be-Bop-A-Lula - 2:35 : (Sheriff Davis - Gene Vincent) : 1956 Hill & Range Songs 2\. Race with the Devil – 2:09 : (Sheriff Davis - Gene Vincent) : 1956 Central Songs Inc. 3\. Gonna Back Up Baby – 2:30 : (Danny Wolfe) : 1956 Metrick Corp. / Fairway Music Corp. 4\. Who Slapped John – 2:02 : (Gene Vincent – Sheriff Davis) : 1956 Central Songs Inc. 5\. Bluejean Bop – 2:22 : (Gene Vincent - Hal Levy) : 1956 Admore Music Corp. 6\. Bop Street – 2:33 : (Cliff Gallup – Sheriff Davis) : 1956 Central Songs Inc. 7\. Jump Back Honey – 2:05 : (Hadda Brooks) : 1956 Rush Music 8\. B-I-Bickey-Bi-Bo-Bo-Boo – 2:18 : (Don Carter - Dub Nalls - Jack Rhodes) : 1956 Central Songs Inc. ; B-puoli 1\. Lotta Lovin' – 2:09 : (Bedwell) : 1957 Song Productions Ltd. 2\. Dance to the Bop – 2:19 : (Flloyd Edge) : 1957 Central Songs Inc. 3\. Dance in the Street – 2:14 : (Al Davis - Dan Welch) : 1958 Lowery Music Inc. 4\. Rocky Road Blues – 2:14 : (Bill Monroe) : 1958 Peer International 5\. Say Mama – 2:15 : (Meeks - Earl) : 1958 Big 'D' Publ. Co. 6\. Anna-Annabelle tai Anna Annabelle – 1:43 : (Clifton Simmons) : 1958 Central Songs Inc. 7\. She-She Little Sheila – 2:31 : (J. Merritt - Whitey Pullen) : 1959 Central Songs Inc. 8\. Wildcat tai Wild Cat – 2:28 : (Schroeder - Gold) : 1959 Hill & Range Songs == The Blue Caps == * Dick Harrell * Willie Williams * Jack Neal * Cliff Gallup == Lähteet == Gene Vincent LP Greatest (Capitol Records 7C 054-85057) Luokka:Vuoden 1969 kokoelma-albumit Luokka:Yhdysvaltalaiset rockalbumit
Terje Hauge

Terje Hauge (s. 5. lokakuuta 1965 Bergen, Norja) on norjalainen jalkapalloerotuomari. Hänestä tuli kansainvälinen erotuomari vuonna 1993. Hauge on tuominnut Norjan korkeimmalla sarjatasolla Tippeligaenissa vuodesta 1990 lähtien. Hänet on valittu sarjan parhaaksi tuomariksi vuosina 2004 ja 2007. Hän on tuominnut useita otteluita myös Mestarien liigassa sekä UEFA Cupissa. Kotimaassaan hänellä on kokemusta muun muassa vuosien 1996 ja 2003 cupin loppuottelusta. 27. elokuuta 2004 hän toimi erotuomarina UEFA Super Cupin ottelussa, jossa kohtasivat Porto ja Valencia. Hauge on ollut maajoukkuetasolla tuomitsemassa arvokilpailuissa kolmesti urallaan: vuoden 2000 (4. tuomari) ja 2004 EM-kilpailuja sekä vuoden 2002 MM-kilpailuja. == Aiheesta muualla == * Haugen esittely KlubbenOnline-sivustolla Luokka:Norjalaiset jalkapallotuomarit Luokka:Norjalaiset urheiluvaikuttajat Luokka:Vuonna 1965 syntyneet Luokka:Elävät henkilöt
Tsuklopentiksoli

Tsuklopentiksoli on tyypillinen neurolepti, siis antipsykoottinen lääkeaine. Sitä myydään Suomessa valmistenimellä Cisordinol, Cisordinol Depot ja Cisordinol-Acutard.Ihmisille tarkoitettujen lääkevalmisteiden valmisteyhteenvedot ATC-koodin perusteella: N05AF05 Fimea. Lääkeaine kehiteltiin edelleen klopentiksolista. Tsuklopentiksoli kuuluu piperatsiinifentiatsiinien lääkeaineryhmään, alalajiin tiaksanteenit. Toinen sille läheinen lääkeaine on flupentiksoli. Tsuklopentiksolin valmistaja on lääketehdas Lundbeck. Esilletuonti tapahtui vuonna 1962, joskin otettiin Suomessa käyttöön vasta paljon myöhemmin. Klopentiksoli taas esiteltiin vuonna 1961. Lääkkeellä on voimakas rauhoittava vaikutus. Sitä käytetään mm. vaikeaan psyykkiseen levottomuuteen, joita akuuteissa psykooseissa saattaa ilmetä. Tsuklopentiksolia voidaan annostella depot-tyyppisinä lääkepistoksina lihaksensisäisesti. Menetelmää voidaan käyttää, mikäli esim. potilaalla on vaikeuksia lääkkeenotossa peroraalisesti. Tällöin uuden injektion suorittaminen on tarpeen vain n. 2–3 viikon välein. Injisoitavaa lääkettä on olemassa tsuklopentiksolidekanoaattina (C32H43ClN2O2S ,CAS-numero 64053-00-5). Tilanteet joissa on tarpeen nopea ja voimakas potilaan rauhoittaminen, esimerkkeinä juoppohulluus (delirium tremens), sekä hyvin aggressiivisesti käyttäytyvät psykoosipotilaat, voi olla tarpeen tsuklopentiksolin antaminen potilaalle. Peroraalisen lääkemuodon annoskoot ovat: 2, 10, 25 sekä 40 mg yhtä tablettia kohden. Tsuklopentiksolilla tunnetaan myös sekä ekstrapyrimidaalisia sivuvaikutuksia että pahanlaatuisen neuroleptioireyhtymän mahdollisuus. Muut sivuvaikutukset voivat olla antikolinergisiä, kuten esim. huimaus ja suun kuivuminen. Tardiivi dyskinesia on myös mahdollinen haitta, samoin akatisia. Joitain sivuvaikutuksia voidaan koettaa lievittää biperideenillä taikka beetasalpaajilla. Jäykkyyteen saattavat auttaa lihasrelaksantit ja bentsodiatsepiinit. Lääkeannostuksen määrä vaikuttanee sivuoireiden esiintymiseenkin. Samaan ryhmään lukeutuu vielä saman valmistajan tuote flupentiksoli. Tämä voi olla hyödyksi hoidettaessa psykoosien sekä skitsofrenian negatiivisiä piirteitä, kuten aloitteettomuutta sekä vetäytyneisyyttä ja eristyneisyyttä. == Lähteet == * Achté & Tamminen: Psykiatrian käsikirja, Recallmed, 1998 * Therapia Fennica, TF-74 * Tuomi, Olli & Alfering: Lääkkeet ja niiden käyttö, SHKS, 1977 === Viitteet === == Aiheesta muualla == *Cisordinol: Pakkausseloste (pdf) *DrugBank: Zuclopenthixol *Kyoto Encyclopedia of Genes and Genomes (KEGG): Zuclopenthixol Luokka:Tyypilliset antipsykootit Luokka:Sedatiivit
Boatercross

Boatercross on nopeasti suosiota kasvattanut koskimelonnan kilpailulaji. Boatercross kilpailussa melotaan koskeen merkattu rata neljän kilpailijan yhteislähtönä. Virheettömästi radan kiertänyt kilpailija on voittaja. Boatercross on vauhdikas ja vaativa koskimelonnan laji, jossa kontaktit kilpailijoiden välillä ovat yleisiä. Koska kisat järjestetään yleensä melko vaativissa koskissa, on kilpailijan hallittava koskimelonnan tekniikka hyvin. Kilpailijan kannattaa valita mahdollisimman nopea laskureitti. Koskessa olevat kivet, kaatuvat aallot ja stopparit pyrkivät hidastamaan melontaa. Nämä esteet pitäisi pystyä kiertämään. Kontaktit kilpailijoiden välillä muuttavat helposti kajakin suuntaa ja ajavat melojan pois parhaalta laskureitiltä. Kilpailijan pitääkin pystyä nopeisiin muutoksiin, ja tilannetta on koko ajan arvioitava suhteessa muihin melojiin. Boatercross -kilpailuissa käytetään koskikelpoisia muovikajakkeja. Kajakin enimmäispituus on 260 cm. Melan päät on suojattava esimerkiksi teipillä: näin vältytään vammoilta melan osuessa kasvoihin. Kilpailijoiden on käytettävä kypärää ja melontaliiviä. Boatercrossin Suomen mestaruudesta on kilpailtu vuodesta 2006 asti. Kilpailuja on pidetty Kuusamon Myllykoskellahttp://koskimelojat.blogspot.com/search/label/SM-kisat sekä Helsingin Vanhankaupunginkoskella iceBREAK-koskimelontatapahtuman yhteydessä.http://www.kohinaa.com/icebreak/icebreak2009/ iceBREAK Vuoden 2011 kisat pidettiin Rovaniemen Vikakönkäällä.http://www.kanoottiliitto.fi/?x103997=256817 ==Lähteet== Luokka:Melonta
Åberg

Åberg on muun muassa seuraavien henkilöiden sukunimi: * Arvid Åberg (1885–1950), ruotsalainen moukarinheittäjä * Axel Åberg (1868–1929), suomalainen arkkitehti * Carl Eugen Åberg (1838–1906), suomalainen kauppaneuvos ja valtiopäivämies * Erica Åberg (s. 1976), taloussosiologian tutkija * Eliel Åberg (1861–1936), suomalainen merikapteeni ja virkamies, merenkulkuneuvos * Erik Åberg (1920–2006), suomalainen jalkapalloilija ja jääpalloilija * Evert Wilhelm Åberg, (1890–1959), teollisuusneuvos, Olvin omistaja ja Olvi-säätiön perustaja vaimonsa Hedwig Åbergin kanssa * Georg Åberg (1893–1946), ruotsalainen urheilija * Helena Åberg (s. 1971), ruotsalainen uimari * Hjalmar Åberg (1870–1935), suomalainen arkkitehti * Jan Håkan Åberg (1916–2012), ruotsalainen urkuri ja säveltäjä * Jesper Åberg (s. 1967), suomalainen yritysjohtaja * Johan Eggert Åberg (1820–1885), suomalainen kirkkoherra * Johan Olof Åberg (1843–1898), ruotsalainen kirjailija * Krister Åberg (s. 1958), suomalainen iskelmälaulaja * Lars Wilhelm Åberg (1879–1942), Wärtsilän toimitusjohtaja vuosina 1918–1928 * Lasse Åberg (s. 1940), ruotsalainen näyttelijä, laulaja ja elokuvaohjaaja * Leif Åberg (1948–2020), Helsingin yliopiston organisaatioviestinnän professori * Lennart Åberg (1942–2021), ruotsalainen jazzmuusikko ja säveltäjä * Linnéa Åberg (s. 1996), ruotsalainen jalkapalloilija * Majken Åberg (1918–1999), ruotsalainen kiekonheittäjä * Nils Åberg, suomalainen linja-autoyrittäjä, Åbergin Linjan perustaja * Olle Åberg (1925–2013), ruotsalainen keskimatkojen juoksija * Pontus Åberg (s. 1993), ruotsalainen jääkiekkoilija * Ritva Åberg (1936–2024), suomalainen näyttelijä * Sandro Key-Åberg (1922–1991), ruotsalainen kirjailija * Ture Åberg, Ture Ara (1903–1979), suomalainen ooppera- ja iskelmälaulaja, laulunopettaja ja näyttelijä * Urho Åberg, vuodesta 1939 Orola (1887–1942), suomalainen arkkitehti ja tietokirjailija * Victoria Åberg (1824–1892), suomalainen taidemaalari.
Krister

Krister on skandinaavinen miehen etunimi, Kristian-nimen muunnelma. Suomessa nimi Krister on vuoden 2019 loppuun mennessä annettu Digi- ja väestötietoviraston tietojen mukaan noin 3 500 henkilölle. Kristerin nimipäivä on suomen­ruotsalaisen kalenterin mukaan 13. marraskuuta. == Tunnettuja Kristerejä == * Krister Ahlström (s. 1940), suomalainen diplomi-insinööri, yritysjohtaja ja vuorineuvos * Krister Brommels (1919–2020), suomenruotsalainen diplomi-insinööri ja yritysjohtaja * Krister Henriksson (s. 1946), ruotsalainen näyttelijä * Krister Holmberg (s. 1972), suomalainen riistamaaliampuja ja maailmanmestari * Krister Höckerstedt (s. 1942), suomalainen lääkäri ja kirurgian professori * Krister Klaunpoika Horn (k. 1520), suomalainen linnanherra, Horn af Åminne-suvun kantaisä * Krister Klaunpoika Horn (1554–1612), Åminnen vapaaherra * Krister Klaunpoika Horn (1622–1692), ruotsalainen kenraalikuvernööri ja sotamarsalkka * Krister Ludvig Reinhold Jägerskiöld (1812–1904), suomalainen eversti ja valtiopäivämies * Krister Robert Otto Edgar Jägerskiöld (1852–1931), suomalainen juristi, tilanhoitaja, virka- ja valtiopäivämies * Krister Löfroth (s. 1968), suomalainen valokuvaaja ja toimittaja * Krister Mähönen (s. 1992), suomalainen jääkiekkoilija * Krister Savonen (s. 1994), suomalainen salibandyn pelaaja ja maailmanmestari * Krister Stendahl (1921–2008), ruotsalainen piispa ja Uuden testamentin tutkija * Krister Ståhlberg (s. 1947), suomalainen yhteiskuntatieteilijä * Krister Teräsvuori (1942–1983), suomalainen rikollinen * Krister Niilonpoika Vaasa (1365–1442), Ruotsin drotsi ja Viipurin linnanpäällikkö * Krister Wickman (1924–1993), ruotsalainen poliitikko ja pankinjohtaja * Krister Åberg (s. 1958), suomalainen iskelmälaulaja ==Lähteet== Luokka:Etunimet
On the Way to the Sky

On the Way to the Sky on laulaja-lauluntekijä Neil Diamondin studioalbumi vuodelta 1981. Levyä on valmistanut Filippiineillä Blackgold Records Corporation saatuaan lisenssin yhtiöiltä CBS ja Sony Inc. (Tokio, Japani). LP- levyllä ei ole muita tietoja tuotannosta eikä levyllä esiintyvistä muusikoista. == Kappaleet == ;A-puoli # # # # # # ;B-puoli # * # # # # == Singlet == Seuraavassa on albumilta poimitut singlet julkaisupäivämäärineen sekä Billboardin listasijoituksineen: * Yesterday's Songs / Guitar Heaven (7. marraskuuta 1981) #11 * On the Way to the Sky / Save Me (13. helmikuuta 1982) #27 * Be Mine Tonight / Right by You (22. toukokuuta 1982) #35 == Arviot == * Allmusic: http://www.allmusic.com/album/r5675 == Lähteet == * Neil Diamond LP On the Way to the Sky (CBS/Sony LP-1564, 1981) === Viitteet === Luokka:Vuoden 1981 albumit Luokka:Neil Diamondin albumit
Lukáš Dlouhý

Lukáš Dlouhý (s. 9. huhtikuuta 1983 Pisek) on tšekkiläinen tennispelaaja. Nykyisin lähinnä nelinpeliä pelaava Dlouhý on ollut parhaimmillaan nelinpelin ATP-listalla sijalla 5 kesäkuussa 2009. Hän on voittanut kymmenen turnausta nelinpelissä. Nelinpeliä hän on pelannut viime vuosina paljon yhdessä intialaisen tennislegendan Leander Paesin kanssa. Paesin kanssa hän voitti vuonna 2009 Ranskan avoimet ja Yhdysvaltain avoimet. Kaksinpelissä hän on päässyt parhaimmillaan Grand Slam -turnauksen kolmannelle kierrokselle Ranskan avoimissa 2006. Hän hävisi kolmannen kierroksen ottelunsa seitsemänneksi sijoitetulle Tommy Robredolle. == Lähteet == == Aiheesta muualla == * Lukáš Dlouhý profiili ATP:n kotisivuilla Luokka:Tšekkiläiset tennispelaajat Luokka:Vuonna 1983 syntyneet Luokka:Elävät henkilöt
Oliver Marach

Oliver Marach (s. 16. heinäkuuta 1980 Graz) on itävaltalainen tennispelaaja. Nykyisin vain nelinpeliä pelaava Marach on ollut parhaimmillaan nelinpelin ATP-listalla sijalla kahdeksan lokakuussa 2010. Hän on voittanut kaksitoista turnausta nelinpelissä. Nelinpeliä Marach on pelannut enimmäkseen puolalaisen Łukasz Kubotin kanssa. Grand Slam -turnauksissa hän on päässyt nelinpelissä välieriin Australian avoimissa vuonna 2009 ja muissa Grand Slam -turnauksissa puolivälieriin asti. == Lähteet == == Aiheesta muualla == * Oliver Marachin kotisivut * Oliver Marach profiili ATP:n kotisivuilla Luokka:Itävaltalaiset tennispelaajat Luokka:Vuonna 1980 syntyneet Luokka:Elävät henkilöt
Johan Olof Åberg

Johan tai Jon Olof Åberg (2. heinäkuuta 1843 Åsin seurakunta, Kalmarin lääni – 20. toukokuuta 1898 Tukholma, Ruotsi) oli ruotsalainen kirjailija. Käytyään lyhyen aikaa koulua hän julkaisi runsaasti Ruotsin historiaa koskevia romanttisia kertomuksia.Tietosanakirja 1914 p. 1881 Hän muutti Tukholmaan 1860-luvulla ja julkaisi runsaasti suosittuja lyhyitä kuvauksia. Yksinkertainen kieli ja kyky luoda jännitystä toivat hänen tuotannolleen menestystä. ==Suomennetut teokset== *Pohjanmaan helmi: romantillinen kertomus 1808 vuoden sodasta, suom. J. F. Hagfors. WSOY, 1878. *Aina: kertomus viimeisestä Suomen sodasta, suom. Toivo Johannes Sirelius. Söderström, 1880. *Adlercreutzin sanansaattaja: tapaus Revolahden tappelusta v. 1808, suom. Arvo L:nd. Olán, 1882. *Erkki Ollikainen: historiallis-romantillinen kertomus Sandels'in sotaliikkeistä Itä-Suomessa v. 1808, suom. Arvo L:nd. Olán, 1882. *Karhu-Antin Anni ja Spof'in pistooli: kertomus Suomen sodan ajoilta 1808-9, suom. Herman Niemi. Olán, 1882. *Majakanvartija Moikepäässä: kertomus viimeisestä Suomen sodasta, Weman, 1884. *Paavolan Anna: tapaus 1808 vuoden sodasta, suom. S. H:la. Wilén, 1888. *Eleonora Lubomirski: historiallis- romantillinen kertoelma Kaarle X ja Kaarln [i.e. Kaarle] IX ajoilta,suom. Linnea. Hagelberg, 1891. *Porilainen, Suom.-amer. Kustannusyhtiö, 1896. *Synkät päivät: kertomus, Hugh Conway. Porilainen, Suom.-amer. Kustannusyhtiö, 1896. *Rajalahden torppa: "Kalle Purtuusi": kertomus v. 1808-1809 sodasta, "Sandelsin adjutantti": "Kalle Purtuusi": tapahtuma Länsipohjasta vv. 1808-1809 sodan lopusta, Suom.-amer. Kustannusyhtiö, 1897 *"Sandelsin adjutantti": "Kalle Purtuusi": tapahtuma Länsipohjassa v. 1808-1809 sodan lopussa, Suom.-amer. Kustannusyhtiö, 1897. *Savon sankarit: kertomus v. 1808-1809 sodan ajoilta, Suom.-amer. Kustannusyhtiö, 1897 *Aina: kertomus viimeisestä Suomen sodasta, 2. p. WSOY, 1898. *Pikku rummuttaja: kertomus Suomen sodasta vv. 1808-09, W. Toivonen, 1905. *Kavaltajan palkka: kertomus viimeisestä Suomen sodasta, W. Toivonen, 1906. *Teräsniemen Juho: kuvaus Engelbrektin vapautussodan ajoilta, W. Toivonen, 1906. *Kasakka-tyttö: kertomus viimeisestä Suomen sodasta, suom. J. O. K.; H. W. Marjamaa, 1907. *Sandelsin urhea joukko: kertomus Suomen sodasta vv. 1808-1809, Kataja, 1907. *Hädän hetkellä, Isak Julin, 1909. *Porilainen, Finnish-American Pbl. Co., 1912. *Kaarle XII vanginvartijana, Otto Andersin, 1912 *Viimeinen Kaarlolainen, Otto Andersin, 1912 == Aiheesta muualla == * Vapaasti ladattavia Jon Olof Åbergin e-kirjoja Projekti Lönnrotilta sekä Project Gutenbergiltä ==Lähteet== Luokka:Ruotsalaiset kirjailijat Luokka:Vuonna 1843 syntyneet Luokka:Vuonna 1898 kuolleet
Marcin Matkowski

Marcin Matkowski (s. 15. tammikuuta 1981 Barlinek) on puolalainen tennispelaaja. Nykyisin vain nelinpeliä pelaava Matkowski on ollut parhaimmillaan nelinpelin ATP-listalla sijalla seitsemän heinäkuussa 2012. Hän on voittanut kolmetoista turnausta nelinpelissä. Pekingin olympialaisissa Matkowski ja Mariusz Fyrstenberg pääsivät puolivälieriin asti. Australian avoimissa 2006 pari pääsi välieriin asti. == Lähteet == == Aiheesta muualla == * Marcin Matkowski profiili ATP:n kotisivuilla Luokka:Puolalaiset tennispelaajat Luokka:Vuonna 1981 syntyneet Luokka:Elävät henkilöt
Nilla Tapiola

Nilla Samuli Tapiola (s. 1960) on saamelainen liikkeenharjoittaja ja opettaja. Hän toimii Utsjokisuun koulussa luokanopettajana. Hänellä on kaksi lasta. Tapiola on valittu Utsjoen edustajana saamelaiskäräjien jäseneksi neljälle nelivuotiskaudelle: 2004–2007, 2008–2011, 2012–2015 ja 2016–2019. Vuoden 2003 vaaleissa hän oli ääniharava.Saamelaiskäräjävaalin tulos 2007 Tapiola omistaa Utsjoen kirkonkylässä Camping Lapinkylä -leirintäalueen, jonka hän osti vuonna 2002. Lisäksi Tapiola omistaa Tenojokivarressa jo 1980-luvulla perustamansa Kaavan mökkikylän. Hänen puolisonsa on Annukka Nikkinen, joka ylläpitää kunnan kyläkeskuksessa Annukan Grilliä. Tapiolan toiveena on, että kunta ja metsähallitus siirtäisivät Kevon luonnonpuiston vaellusreitin alku- ja loppupäät Utsjoen ja Karigasniemen kyläkeskusten läheisyyteen, jotta retkeilijät saataisiin entistä tehokkaammin yrittäjien tarjoamien palvelujen asiakkaiksi. Tapiola on myös Panttilainaamo Suomen Luottopantti Oy:n hallituksen jäsen ja Uulan Säästö Ky:n äänetön yhtiömies. ==Lähteet== * Lapin Yrittäjät, Toimintakertomus 2009 * Utsjokisuun koulun henkilökunta * Panttilainaamo Suomen Luottopantti Oy * Kylälehti Giisa 4/2008 * Uulan Säästö Ky === Viitteet === == Aiheesta muualla == * Nilla Tapiola Saamelaiskäräjät Luokka:Suomalaiset yrittäjät Luokka:Suomalaiset opettajat Luokka:Suomalaiset saamelaispoliitikot Luokka:Vuonna 1960 syntyneet Luokka:Elävät henkilöt
Oulun Kärppien SM-liigakausi 2010–2011

SM-liigakausi 2010–2011 on Oulun Kärppien järjestyksessään 23. SM-liigakausi. == Sarjataulukko == Sijoitus Joukkue O 3P 2P 1P 0P TM PM ME P P/O 1\. JYP 35 25 1 2 7 113 52 61 79 2,26 2\. Ässät 36 19 5 5 7 103 84 19 72 2,00 3\. HIFK 35 18 4 7 6 122 80 42 69 1,97 4\. HPK 36 18 1 6 11 104 98 6 62 1,72 5\. Lukko 36 16 5 2 13 115 101 14 60 1,67 6\. Jokerit 35 16 3 6 10 99 92 7 60 1,71 7\. Blues 36 14 4 5 13 87 83 4 55 1,53 8\. KalPa 36 12 8 0 16 95 96 -1 52 1,44 9\. Tappara 36 13 4 3 16 98 107 -9 50 1,39 10\. Kärpät 35 13 2 3 17 83 96 -13 46 1,31 11\. Ilves 36 9 7 2 18 99 130 -31 43 1,19 12\. Pelicans 35 10 0 4 21 75 101 -26 34 0,97 13\. TPS 35 7 6 1 21 84 120 -36 34 0,97 14\. SaiPa 36 7 2 6 21 79 116 -37 31 0,86 Taulukko on päivitetty 4. tammikuuta pelattujen otteluiden jälkeen. ==Kokoonpano== (Päivitetty: 22. joulukuuta 2010) |- |} == Lähteet == Luokka:Oulun Kärppien kaudet
Luettelo televisiosarjan Bratz jaksoista

Tämä on luettelo Bratz-televisiosarjan jaksoista. == Tuotantokaudet == Kausi Kausi Jaksot Alun perin esitetty 1 22 24. maaliskuuta 2005 - 30\. tammikuuta 2006 26\. maaliskuuta 2006 - 12\. marraskuuta 2006 (MTV3) 2 17 23. maaliskuuta 2006 - 3\. heinäkuuta 2006 Ei esitetty suomessa (MTV3) ==Jaksoluettelo== ===1. tuotantokausi: 2005–2006=== Jaksonumero Suomenkielinen nimi Englanninkielinen nimi * "Safaribileet" "Crush In A Rush" 1 "Sijaisopettaja" "Beast Of Burdine Not Hot For Teacher" 2 "Kidnapatut" "Kidnapped" 3 "Sashan suuri haastattelu" "Sasha's Big Interview" 4 "Pyjamabileet" "Slumber Party" 5 "Lemmikkinäyttely" "Pet Show" 6 "Totuus vai tehtävä" "Truth Or Dare" 7 "Puheenjohtajakisa" "Manicuring Candidate" 8 "Ajattelen sua" "It's Not About me Week" 9 "Lainahöyhenissä" "Trading Faces" 10 "Luonnon keskellä" "Camping" 11 "Luuranko kaapissa" "Skeletons in the Closet" 12 "Jaden uni" "Jade's Dream" 13 "Burdinen vastaisku" "Bothered, Bewitched, Burdined" 14 "Muistoja menneistä" "Totally Recall" 15 "Ystävämme, huippumalli" "Model Friends" 16 "Selviytyjät" "Survivor" 17 "Varkaan jäljillä" "To Catch A Thief" 18 "Tuhkimotarina" "Cinderella" 19 "Uusi kundi kaupungissa" "New Kid In Town" 20 "Pariisi I - Me, vakoojat" "Paris (Part I)" 21 "Pariisi II - Bratzit Ranskanmaalla" "Paris (Part II)" 22 "Pariisi III - Konnajahti" "Paris (Part III)" === 2. tuotantokausi: 2006–2007=== Jaksonumero Suomenkielinen nimi Englanninkielinen nimi 1 "-" "Extremely Made-Over" 2 "-" "The Cloe Life" 3 "-" "Rally 500" 4 "-" "A Little Diss, A Little Dat" 5 "-" "Sporting Chance" 6 "-" "Transparently Yours" 7 "-" "Miss Fortune" 8 "-" "Bratz Fail" 9 "-" "Bratz Vs. Bratz" 10 "-" "Inner Beauty Queen" 11 "-" "Alien Encounters" 12 "-" "Rescue Askew" 13 "-" "Bye Bye Burdine" 14 "-" "Great Melting Pot" 15 "-" "The Chronicles Of Karma" 16 "-" "The Life Of Byran" 17 "-" "Much Ado About Practically Nothing" == Lähteet == Bratz
Jiří Novotný

Jiří Novotný on seuraavien henkilöiden nimi: * Jiří Novotný, tšekkiläinen jalkapalloilija * Jiří Novotný, tšekkiläinen jääkiekkoilija * Jiří Novotný, tšekkiläinen koripalloilija * Jiří Datel Novotný, tšekkiläinen näyttelijä.
Karl Stein

Karl Stein -nimisiä henkilöitä: * Heinrich Friedrich Karl vom und zum Stein, poliitikko * Karl Stein, saksalainen matemaatikko * Karl Stein, säveltäjä Toivo Kärjen salanimi
Pyhän Pietarin kirkko (Kööpenhamina)

Pyhän Pietarin kirkko (, ), on Tanskassa, Kööpenhaminan keskustan latinalaiskorttelissa sijaitseva saksankielinen evankelis-luterilainen kirkko. Kirkko on vanhin Kööpenhaminan sisäkaupungin säilyneistä kirkoista. Torni, keskilaiva ja kuori ovat peräisin 1400-luvulta. Kirkko kärsi tulipaloista ja brittien tulituksesta (1807). Holvatun hautakappelin monumentit ja haudat ovat peräisin vuosilta 1681–1683. Kirkossa toimivassa saksankielisessä seurakunnassa on nykyään runsaat 900 jäsentä. Kirkon omistaa Tanskan valtiovarainministeriön alainen kiinteistötoimikunta. == Lähteet == == Aiheesta muualla == * Kirkon kotisivut Luokka:Kivikirkot Luokka:Kööpenhaminan kirkot
Hiunoja

Hiunoja on Uudenkaupungin Hiun kylässä sijaitseva puro, joka laskee Hiunjärvestä mereen. Aiemmin se on ollut vuolaampi ja keväisin kasvanut koskeksi. Silloin siitä pyydettiin haavilla kutukaloja.http://www.vohdensaari.fi/historiikki/pm_hiun_alueen_historiaa.html ==Lähteet== Luokka:Suomen joet Luokka:Selkämereen laskevat vesistöt Luokka:Suomen vesistöt Luokka:Uudenkaupungin luonto
Pyhän Pietarin kirkko (Riika)

Pyhän Pietarin kirkko on Riiassa, Latviassa sijaitseva kirkko. Se rakennettiin alun perin vuonna 1209, ja sitä laajennettiin 1400-luvulla. Kirkon nykyinen torni valmistui vuonna 1746. Torniin on osunut salama kuusi kertaa; kahdella kerroista torni romahti, vuosina 1666 ja 1721. Ennen toista maailmansotaa Pyhän Pietarin kirkon torni oli Euroopan korkein puurakennus. Neuvostoaikana torniin asennettiin hissi, minkä jälkeen yleisö on voinut nousta torniin katsomaan näköaloja. == Lähteet == == Aiheesta muualla == Luokka:Latvian kirkot Luokka:Riian rakennukset ja rakennelmat Luokka:Kivikirkot
Oleg Saprykin

Oleg Dmitrijevitš Saprykin (, s. 12. helmikuuta 1981 Moskova, Venäjän SFNT, Neuvostoliitto) on venäläinen uransa lopettanut jääkiekkoilija, pelipaikaltaan laitahyökkääjä. ==Ura== Saprykin on TsSKA Moskovan kasvatti. Hän aloitti pääsarjauransa kaudella 1997–1998, jolloin hän pelasi seurassa 20 ottelua Venäjän superliigassa. Tämän jälkeen Saprykin siirtyi rapakon taakse WHL- juniorisarjaan. Kaksi kautta Seattle Thunderbirdsissä olivat jättimenestyksiä, ensimmäisellä kaudella syntyi tehot 47+46=93. Tämä herätti NHL-seurojen kiinnostukset, ja Calgary Flames varasi hänet ensimmäisellä kierroksella peräti 11. pelaajana NHL:n varaustilaisuudessa. Kaudella 1999–2000 Saprykin pääsi haistelemaan NHL-tunnelmaa neljän ottelun verran. Kauden 2000–2001 hän pelasi kokonaan Flamesissa, tehden 59 ottelussa tehot 9+14=23. Seuraavan kauden hän vietti pääosin AHL:ssä Saint John Flamesissa. Kausi 2001–2002 sujui pääosin NHL:ssä. Kaudella 2003–2004 Saprykin pelasi pelkästään NHL:ssä ja Calgary eteni Stanley Cup -finaaleihin, jotka se hävisi Tampa Bay Lightningille. Saprykin oli pudotuspeleissä suuressa roolissa. NHL:n työsulkukauden 2004–2005 Saprykin pelasi kasvattajaseurassaan TsSKA Moskovassa. Kaudeksi 2005–2006 Saprykin palasi NHL:ään ja Phoenix Coyotesiin, johon hänet oli myyty Denis Gauthierin kanssa vaihdossa Daymond Langkowiin. Seuraavalla kaudella hän teki Phoenixissa NHL-uransa piste-ennätyksensä 14+20=34 ja vakuutti hyvällä kahden suunnan pelillä, mutta tästä huolimatta hänet kaupattiin kesken kauden Ottawa Senatorsiin. Saprykin pelasi seurassa uransa toiset Stanley Cup -finaalit, mutta hän oli jälleen häviävänä osapuolena Anaheim Ducksin vietyä voiton. Kaudeksi 2007–2008 Saprykin pelasi Venäjälle ja kasvattajaseuraansa TsSKA Moskovaan. Hän teki 57 pelissä tehot 29+20=49 ja oli joukkueensa paras pistemies. Seuraava kausi sujui Saprykiniltä vaisummin, kun pistemäärä putosi 39:ään. Kaudeksi 2009–2010 Saprykin siirtyi Dynamo Moskovaan, mistä hän siirtyi kesken kauden SKA Pietariin 24 ottelun jälkeen. Tämän jälkeen Saprykin siirtyi Salavat Julajev Ufaan. ==Maajoukkueura== Saprykin on edustanut Venäjän maajoukkueita. Saprykinin ensimmäinen virallinen arvoturnaus oli vuoden 2003 MM-kilpailut, joissa hän teki neljä tehopistettä. Saprykin pelasi vastuulisessa roolissa vuoden 2009 MM-kilpailuissa, jossa hän teki tehot 4+3=7 ja voitti kultaa. Hän on ollut mukana myös Euro Hockey Tour -turnauksissa. ==Lähteet== ==Aiheesta muualla== * Luokka:Venäläiset jääkiekkoilijat Luokka:Jääkiekon maailmanmestarit Luokka:Calgary Flamesin varaamat pelaajat Luokka:Vuonna 1981 syntyneet Luokka:Elävät henkilöt
AutoIt

AutoIt on BASIC-tyylinen ilmainen ohjelmointikieli, joka on tehty automatisoimaan Windows-käyttöjärjestelmiä. Alun perin AutoIt suunniteltiin automatisoimaan tilanteita, joissa kymmeniä tuhansia PC:itä tuli asentaa. Ajan myötä se on kehittynyt monimuotoiseksi ohjelmointikieleksi. V3:n myötä AutoIt ei enää tue Windows 95 ja 98 -käyttöjärjestelmiä. V2 on edelleen saatavilla. AutoIt tukee Windows Vista ja Windows 7 -käyttöjärjestelmiä. ==Aiheesta muualla== *Autoitin kotisivu Luokka:Ohjelmointikielet
Mariusz Fyrstenberg

Mariusz Stanisław Fyrstenberg (s. 8. heinäkuuta 1980 Varsova) on puolalainen tennispelaaja. Nykyisin vain nelinpeliä pelaava Fyrstenberg on ollut parhaimmillaan nelinpelin ATP-listalla sijalla kuusi elokuussa 2012. Hän on voittanut kolmetoista turnausta nelinpelissä. Pekingin olympialaisissa Fyrstenberg ja Marcin Matkowski pääsivät puolivälieriin asti. Australian avoimissa 2006 pari pääsi välieriin asti. == Lähteet == == Aiheesta muualla == * Mariusz Fyrstenberg profiili ATP:n kotisivuilla Luokka:Puolalaiset tennispelaajat Luokka:Vuonna 1980 syntyneet Luokka:Elävät henkilöt
Orvin Cabrera

Orvin Cabrera (20. helmikuuta 1977 – 28. syyskuuta 2010) oli hyökkääjänä pelannut hondurasilainen jalkapalloilija. Cabrera syntyi La Limassa ja aloitti ammattilaisuransa vuonna 1995. Hänen seuroinaan olivat Real CD España, CD Olimpia, CD Luis Ángel Firpo ja CD Vida. Hän pelasi nuorten maailmanmestaruuskilpailuissa vuonna 1995 ja teki myös maalin Hondurasin aikuisten maajoukkueelle vuonna 2000. Cabrera vetäytyi vuonna 2009 sairastuttuaan. Cabreralla oli vaimo ja kaksi lasta. Hän kuoli kaksi vuotta maksasyöpää sairastettuaan.Honduran football player Orvin Cabrera dies == Lähteet == Luokka:Hondurasilaiset jalkapalloilijat Luokka:Vuonna 1977 syntyneet Luokka:Vuonna 2010 kuolleet
Russell Trust -säätiö

Russel Trust -säätiö on aputoiminimi New Havenissa, Connecticutissa, perustetulle Skull and Bones -seuralle, joka rekisteröitiin vuonna 1856.Secrets of the Tomb: Skull and Bones, The Ivy League, and The Hidden Paths To Power Alexandra Robbins, published in 2002 by Little, Brown and Company ISBN 0-316-72091-7, p. 56 ==Lähteet== Luokka:Salaseurat
Ken Harnden

Kenneth "Ken" Harnden (s. 31. maaliskuuta 1973 Harare) on zimbabwelainen entinen yleisurheilija, joka kilpaili 400 metrin aitajuoksussa ja pikajuoksussa. Hän oli korkeushyppääjä vuoteen 1990 saakka. Harnden voitti 400 metrin aidoissa hopeaa sekä Afrikan-mestaruuskilpailuista 1998 että seuraavan vuoden Afrikan kisoista ja pronssia Kansainyhteisön kisoista 1998. Hän osallistui olympialaisiin kahdesti, vuosina 1996 ja 2000. Harnden oli molemmilla kerroilla mukana sekä 400 metrin aitajuoksussa että 4 × 400 metrin viestissä, mutta ei juossut kertaakaan olympiafinaalissa. Myös Kenin veli Iain oli olympiatason yleisurheilija. == Ennätykset == Lähde: IAAF * 400 m aidat: 48,05 s (1998) * 400 m: 45,19 (1999) * 200 m: 20,69 (1997) == Lähteet == Luokka:Zimbabwelaiset 400 metrin aitajuoksijat Luokka:Zimbabwelaiset pikajuoksijat Luokka:Vuonna 1973 syntyneet Luokka:Elävät henkilöt
Naringeniini

Naringeniini on flavonoidi, jota esiintyy runsaasti greipissä. Sillä voi olla eräiden lääkkeiden kanssa haitallisia yhteisvaikutuksia, joten greippiä tai sitä sisältäviä tuotteita ei pidä nauttia, jos käyttää lääkkeitä. Tunnettuja tällaisia lääkkeitä ovat ainakin verenpaine-, nukahtamis-, kolesteroli- ja reumalääkkeet. Naringeniini vaikuttaa maksan toimintaan ja sitä kautta se joko heikentää tai vahvistaa lääkkeen tehoa. Sinänsä naringeniinilla on todettu myönteisiä vaikutuksia muun muassa viruksiin, mitä tutkitaan parhaillaan.A Pilot Study of the Grapefruit Flavonoid Naringenin for HCV Infection, viitattu 13.11.2010. Sen vaikutusta on tutkittu myös hiirillä, joilta puuttuu LDL- reseptori."Naringenin prevents dyslipidemia, apoB overproduction and hyperinsulinemia in LDL-receptor null mice with diet-induced insulin resistance", viitattu 13.11.2010 == Lähteet == == Aiheesta muualla == *DrugBank: Naringenin *Human Metabolome Database: Naringenin *Kyoto Encyclopedia of Genes and Genomes (KEGG): Naringenin *ChemBlink: Naringenin *Liber Herbarum II: Luettelo naringetiinia sisältävistä kasveista *Dr. Duke's Phytochemical and Ethnobotanical Databases: Naringenin Luokka:Flavonoidit
Iain Harnden

Iain Harnden (s. 23. syyskuuta 1976) on zimbabwelainen entinen yleisurheilija, joka kilpaili 400 metrin aitajuoksussa ja pika-aitajuoksussa. Hän voitti Eteläisen Afrikan mestaruuden vuonna 2000 sekä 110 metrin että 400 metrin aitamatkoilla. Harnden osallistui olympialaisiin kerran, vuonna 2000. Tuolloin hän jäi 400 metrin aidoissa alkueränsä seitsemänneksi eikä päässyt jatkoon. Myös Iainin veli Ken oli olympiatason yleisurheilija. == Ennätykset == Lähde: IAAF * 400 m aidat: 49,68 s (2000) * 110 m aidat: 14,04 (2001) == Lähteet == Luokka:Zimbabwelaiset 400 metrin aitajuoksijat Luokka:Zimbabwelaiset pika- aitajuoksijat Luokka:Vuonna 1976 syntyneet Luokka:Elävät henkilöt
Crash Love

Crash Love on kahdeksas AFI:n julkaisema studioalbumi. Tuottajina toimivat Joe McGrath ja Jacknife Lee, ja se julkaistiin 29. Syyskuuta 2009. Julkaisijana Interscope Records == Tausta ja äänitys == Decemberunderground-kiertueen jälkeen AFI vietti 2 vuotta kirjoittaen ja äänittäen uutta albumia, samalla jäsenet myös työstivät sivuprojektejaan. Basisti Hunter aloitti Hunter Revengen ja kokosi entisen bändinsä The Forcen. Davey Havok ja Jade Puget taasen äänittivät ja esiintyivät electropop-bändissä Blaqk Audio. Havok myös perusti muotimerkin ja Puget remixasi ja tuotti kappaleita toisille artisteille. == Julkaisu == Albumin ensimmäinen singlen Medicate tuli ostettavaksi iTunesista 25. elokuuta ja pääsi radioon 1. syyskuuta. Se oli myös soitettava kappale Guitar Hero 5-pelissä. Deluxe-edition ja digitaaliset versiot albumista sisälsivät b-puolia ja demo-kappaleita. Albumi pääsi sijalle 12 Billboard 200-listalla ja myi 52 000 kappaletta Yhdysvalloissa ensimmäisellä viikolla. == Kappalelista == ===Bonus kappaleet=== == Arvostelut == * AllMusic: AFI – Crash Love Viitattu 26.12.2022. * Imperiumi: 7-/10AFI – Crash Love Viitattu 26.12.2022. * Soundi: AFI: Crash Love Viitattu 26.12.2022. == Lähteet == Luokka:Vuoden 2009 albumit Luokka:AFI:n albumit
Karel Goeyvaerts

Karel Goeyvaerts (8. kesäkuuta 1923 Antwerpen – 3. helmikuuta 1993 Antwerpen) oli säveltäjä. Hän opiskeli vuosina 1943–1947 kuninkaallisessa konservatoriossa Antwerpenissä ja jatkoi opintojaan Pariisin konservatoriossa Darius Milhaud'n ja Olivier Messiaenin johdolla. Varsinkin jälkimmäinen vaikutti suuresti nuoreen Goeyvaertsiin. Goeyvaerts oppi myös hallitsemaan Ondes Martenot -soittimen sen keksijän, Maurice Martenot'n opastamana.Flanders Music Centre: Karel Goeyvaerts Goeyvaertsin vuosina 1950–1951 säveltämässä sonaatissa kahdelle pianolle voidaan katsoa yhdistyvän Messiaenin ja Webernin vaikutteiden. Teos vaikutti merkittävästi nuoriin avantgardisteihin, erityisesti Karlheinz Stockhauseniin. Vuonna 1953 Goeyvaerts ja Stockhausen lukeutuivat niihin ensimmäisiin säveltäjiin, jotka loivat sähkögeneraattoreilla tuotettua musiikkia. Goeyvaertsista tuli vuonna 1970 Ghentin Psykoakustisen ja elektronisen musiikin instituutin tuottaja. Myöhemmin hänestä tuli Belgian Radio 3:n uuden musiikin päätuottaja, ja vuonna 1985 hänet nimitettiin International Composers' Rostrumin puheenjohtajaksi. Hän työskenteli myös Leuvenin katolisessa yliopistossa ja oli jäsenenä Belgian Kuninkaallisessa tieteen, kirjallisuuden ja kaunotaiteiden akatemiassa. On kiistanalaista, mikä voidaan määritellä Euroopan ensimmäiseksi täysin sarjallistetuksi sävellykseksi. Ehdokkaita ovat muiden muassa Goeyvaertsin Nummer 2 (1951) kolmelletoista soittimelle ja Nummer 1 eli sonaatti kahdelle pianolle. Säveltäjän vuoden 1960 jälkeisessä tuotannossa kuuluu minimalismin vaikutus. Tästä esimerkkejä ovat viisiosainen Litanies-sarja (1979–1982) sekä ooppera Aquarius (1983–1993). == Lähteet == == Aiheesta muualla == * Allmusic.com: Karel Goeyvaerts Luokka:Belgialaiset säveltäjät Luokka:Ondes Martenot'n soittajat Luokka:Vuonna 1923 syntyneet Luokka:Vuonna 1993 kuolleet
Nikolai Novosjolov

Nikolai Novosjolov (s. 9. kesäkuuta 1980 Haapsalu) on virolainen miekkailija. Hän edustaa seuratasolla Haapsalu JC:tä. Novosjolov voitti kultaa kalvasta MM- kisoissa 2010 ja 2013 sekä hopeaa kalvan joukkuekilpailusta vuoden 2001 MM- kisoissa. Lisäksi hän on voittanut hopeaa vuoden 2012 EM-kisoissa. Hän on osallistunut olympialaisiin kolmesti, vuosina 2000, 2008 ja 2012. Novosjolov sijoittui yhdeksänneksi kalvan joukkuekilpailussa Sydneyn kisoissa 2000 ja oli kolmaskymmenes henkilökohtaisessa kilpailussa Pekingissä 2008 sekä yhdeksäs Lontoossa 2012. == Lähteet == Luokka:Virolaiset miekkailijat Luokka:Vuonna 1980 syntyneet Luokka:Elävät henkilöt
Rukous parisuhteensa rekisteröineiden kanssa

Rukous parisuhteensa rekisteröineiden kanssa on pastoraalinen toimintaohje vapaamuotoisesta rukouksesta parisuhteensa rekisteröineiden ihmisten puolesta, jonka Suomen evankelisluterilaisen kirkon kirkolliskokous 10. marraskuuta 2010 antoi piispainkokouksen tehtäväksi laatia. Rukouksessa parisuhteensa rekisteröineiden ihmisten puolesta ei ole kyse heidän parisuhteensa siunaamisesta. Parisuhteen siunaaminen olisi edellyttänyt uuden kirkollisen toimituksen kaavan luomista ja 3/4 määräenemmistöä kirkolliskokouksessa.http://www.kotimaa24.fi/uutiset/806-kirkolliskokous- hyvaksyi-rukouksen ==Lähteet== Luokka:Suomen evankelis-luterilaisen kirkon sielunhoito Luokka:Kristilliset rukoukset Luokka:Homoseksuaalisuus ja uskonto
Gibberelliinihappo

Gibberelliinihappo eli gibberelliini A3 on kasvihormoni. Hormonia käytetään erilaisten kasvien kestävyyden parantamisessa esimerkiksi parantamaan kuljetuskestävyyttä. Gibberelliinihapon kemiallinen kaava on C19H22O6, moolimassa 346,374 g/mol ja CAS-numero 77-06-5. == Katso myös == *Gibberelliini == Aiheesta muualla == *PubChem: Gibberellin A3 *Human Metabolome Database: Gibberellin A3 *Food Component Database (FooDB): Gibberellin A3 *Kyoto Encyclopedia of Genes and Genomes (KEGG): Gibberellic acid Luokka:Kasvifysiologia Luokka:Hormonit
Pierre Mollet

Pierre Mollet (23. maaliskuuta 1920 Neuchâtel, Sveitsi – 22. lokakuuta 2007 Montréal, Kanada) oli sveitsiläissyntyinen baritonilaulaja. Hän sai Kanadan kansalaisuuden vuonna 1974 ja meni vuonna 1979 naimisiin kanadalaisen pianisti Suzanne Blondinin kanssa. Mollet opiskeli Lausannen konservatoriossa Charles Panzéran johdolla. Vuonna 1946 hän voitti toisen palkinnon Geneven kansainvälisessä musiikkikilpailussa. Seuraavana vuonna hän aloitti opinnot Nadia Boulangerin johdolla Pariisissa, jossa hän myös oli aktiivinen esiintyjä orkesterien kanssa 1940–1950-luvuilla. Vuosina 1948–1962 hän kiersi Pohjois- Afrikassa ja Ranskassa esiintyen Jeunesses Musicales Internationalin sponsoroimissa konserteissa. Hän esiintyi lisäksi merkittävillä musiikkifestivaaleilla, kuten Strasbourgin ja Aix-en-Provencen festivaaleilla. Ammattimaisen oopperadebyyttinsä Mollet teki vuonna 1952 Pelléasin roolissa Claude Debussyn Pelléas et Mélisandessa Opéra-Comiquessa. Hän levytti kyseisen roolin vielä samana vuonna kapellimestari Ernest Ansermet'n johdolla. Sen lisäksi, että hän esitti Pelléasin roolia eri Euroopan ja Etelä-Amerikan kaupungeissa, hänen ohjelmistoonsa kuuluivat muiden muassa Albert'n rooli Wertherissä (Massenet) ja Mercution rooli Romeossa ja Juliassa (Gounod). ==Lähteet== Luokka:Sveitsiläiset oopperalaulajat Luokka:Kanadalaiset oopperalaulajat Luokka:Baritonit Luokka:Vuonna 1920 syntyneet Luokka:Vuonna 2007 kuolleet
Isotretinoiini

Isotretinoiini on A-vitamiinin johdannainen ja kuuluu retinoidien lääkeryhmään. Retinoideja käytetään tavallisesti iho-ongelmien hoitoon.Isotretinoin Orifarm -pakkausseloste Isotretinoiini-valmisteella hoidetaan sellaisia vaikeita aknemuotoja, joihin eivät ole tehonneet muut hoidot, kuten suun kautta otettavat antibioottihoidot ja paikallinen hoito. Tällaisia vaikeita aknemuotoja ovat esimerkiksi nodulaarinen akne, onteloakne (acne conglobata) ja akne, johon liittyy pysyvä arpeutumisen vaara. Lääkkeen vaikutus kohdistuu talirauhasiin, joiden ylituotantoa se hillitsee. Lisäksi se rauhoittaa ihon tulehdusta. Lääke saattaa auttaa hankaliinkin oireisiin. Haittavaikutusten vuoksi lääkettä käytetään kuitenkin vain huolella harkituissa tapauksissa, joissa sairaus on todella vaikea.http://www.terveyskirjasto.fi/terveyskirjasto/tk.koti?p_artikkeli=far12133&p;_haku=isotretinoiini Isotretinoiinia voivat määrätä ainoastaan sellaiset ihotautilääkärit, joilla on asiantuntemusta systeemisten retinoidien käytöstä vaikean aknen hoidossa, tai heidän valvonnassaan toimivat lääkärit. Lääkärin on tunnettava perusteellisesti isotretinoiinihoidon riskit ja seurantavaatimukset. Isotretinoiini on teratogeeninen (sikiöepämuodostumia aiheuttava), eli se voi vahingoittaa syntymätöntä lasta (esim. aiheuttaa keskushermoston poikkeavuuksia, kasvojen poikkeavuuksia ja sydämen ja verisuonten poikkeavuuksia), vaikka lääkettä otettaisiin vain lyhyt aika raskauden aikana. Myös keskenmenon vaara on suurempi. On myös epäilty, että isotretinoiinin käyttö lisäisi itsetuhoisuutta. Valmisteen seurannassa ei tästä ole saatu yksiselitteistä näyttöä. Isotretinoiini-valmisteiden kauppanimiä Suomessa ovat muun muassa Roaccutan, Isotretinoin Ratiopharm, Isotretinoin Actavis, Isotretinoin Alternova ja Isotretinoin Orifarm.Terveyskirjasto, lääkeopas , viitattu 13.11.2010 Isotretinoiinin kemiallinen kaava on C20H28O2, moolimassa 300,435 g/mol, sulamispiste 174–177 °C ja CAS-numero 4759-48-2. ==Lähteet== == Aiheesta muualla == *PubChem: Isotretinoin *DrugBank: Isotretinoin *Human Metabolome Database: 13-cis-Retinoic acid *Kyoto Encyclopedia of Genes and Genomes (KEGG): Isotretinoin *ChemBlink: Isotretinoin Luokka:Lääkkeet Luokka:Seulonnan keskeiset artikkelit
Cuscon maakunta

Cuscon maakunta () on Perun maakunta maan keski-eteläosassa, Cuscon alueella. Maakunta on alueen pienin 617 neliökilometrin pinta-alallaan. ==Piirit== Cuscon maakunta on jaettu edelleen kahdeksaan piiriin (esp. distrito). Piirit ovat: * Ccorcan piiri * Cuscon piiri * Poroyn piiri * San Jerónimon piiri * San Sebastiánin piiri * Santiagon piiri * Sayllan piiri * Wanchaqin piiri Luokka:Perun maakunnat
FC St. Gallen

FC St. Gallen on sveitsiläinen vuonna 1879 perustettu jalkapalloseura St. Gallenin kaupungista. Seura on Sveitsin vanhin ja sen miesten edustusjoukkue pelaa maan korkeimmalla sarjatasolla. Seura muutti vuonna 2008 läntisessä St. Gallenissa sijaitsevalle AFG Arenalle (vuodesta 2016 Kybunpark). == Historia == Vuonna 1879 perustettu FC St. Gallen on maan vanhin jalkapalloseura, mutta sen menestys on jäänyt vaisuksi. Seura on juhlinut historiansa aikana kahdesti Sveitsin mestaruutta ja kerran sekä cupin että liigacupin voittoa. 2000-luvulla seura on kärsinyt talousvaikeuksista ja kaudella 2008–2009 se pelasi Sveitsin toiseksi korkeimmalla sarjatasolla. == Meriitit == * Sveitsin mestaruus (2): 1904, 2000 * Sveitsin cup: 1969 ** Hopeaa (3): 1945, 1977, 1998 * Sveitsin liigacup: 1978 * Challenge League (2): 2009, 2012 == Entisiä pelaajia == * Tranquillo Barnetta * Aziz Bouderbala * Marco Tardelli * Hakan Yakın == Entisiä valmentajia == * Kurt Jara (1988–1991) * Uwe Rapolder (1993–1996) * Marcel Koller (1999–2002) * Rolf Fringer (2006–2007) * Jeff Saibene (2011–2015) == Aiheesta muualla == *Virallinen kotisivu Luokka:Sveitsiläiset jalkapalloseurat Luokka:Sankt Gallenin urheilu Luokka:Vuonna 1879 perustetut urheiluseurat
Katalin Makray

Katalin Schmittné Makray (s. 5. huhtikuuta 1945 Vasvár) on unkarilainen entinen telinevoimistelija ja olympiamitalisti. Hän edusti seuratasolla budapestilaista Postás SE:tä. Hän voitti hopeaa eritasonojapuilta Tokion olympialaisista 1964 Neuvostoliiton Polina Astahovan jälkeen. Makray on naimisissa entisen miekkailijan ja presidentin Pál Schmittin kanssa. == Lähteet == Luokka:Unkarilaiset telinevoimistelijat Luokka:Unkarilaiset olympiamitalistit Luokka:Valtionpäämiesten puolisot Luokka:Vuonna 1945 syntyneet Luokka:Elävät henkilöt
Hyppyrotat

Hyppyrotat tai hyppyrotat ja koivuhiiret (Dipodidae) on jyrsijöiden heimo, johon kuuluu 16 eri sukua ja niiden sisältämät 51 lajia. Ne elävät mm. Aasiassa, Pohjois-Afrikassa ja Yhdysvalloissa. Lajeista vain yksi, koivuhiiri (Sicista betulina), esiintyy Suomessa. Nisäkäsnimistötoimikunnan ehdotus heimon uudeksi suomenkieliseksi nimeksi on jerbot. Hyppyrotille ominaista ovat pitkät takaraajat, lyhyet eturaajat ja pitkä häntä. Niiden vartalon ja pään yhteispituus on 4–15 cm, takaraajat ovat 2,5–8 cm ja häntä 7–25 cm. Hyppyrotat tulevat sukukypsiksi parin viikon ikäisenä ja voivat elää 6-vuotiaiksi asti. Useimmiten ne viihtyvät erakkona omassa onkalossaan ja hankkii itse ruokansa, mutta joskus ne kuitenkin muodostavat hajanaisia yhdyskuntia. Hyppyrottien asema jyrsijöiden tieteellisessä luokittelussa on muuttunut useaan kertaan. Aiemmin esimerkiksi koivuhiiret (Sicista) ja kiinanhyppyhiiri (Eozapus setchuanus) luettiin erilliseen koivuhiirien heimoon Zapodidae. Nykyisin vallitsevan käsityksen mukaan koivuhiiret ja hyppyrotat muodostavat yhdessä Dipodidae-heimon, joka jaetaan kuuteen alaheimoon. == Lähteet == *
Dick Norman

Dick Norman (s. 1. maaliskuuta 1971 Waregem) on belgialainen tennispelaaja. Nykyisin vain nelinpeliä pelaava Norman on ollut parhaimmillaan nelinpelin ATP-listalla sijalla 10 huhtikuussa 2010. Hän on voittanut neljä turnausta nelinpelissä. Norman pääsi kaksinpelissä Wimbledonin neljännelle kierrokselle vuonna 1995. Turnauksessa hän voitti Pat Cashin, Stefan Edbergin ja Todd Woodbridgen, kunnes hävisi neljännen kierroksen ottelunsa Boris Beckerille. Nelinpelissä Norman pääsi Ranskan avointen finaaliin vuonna 2009 parinsa Wesley Moodien kanssa. Finaalissa he hävisivät Lukáš Dlouhýlle ja Leander Paesille. == Lähteet == == Aiheesta muualla == * Dick Normanin kotisivut * Dick Norman profiili ATP:n kotisivuilla Luokka:Belgialaiset tennispelaajat Luokka:Vuonna 1971 syntyneet Luokka:Elävät henkilöt
Janusz Olech

Janusz Roman Olech (s. 4. huhtikuuta 1965 Varsova) on puolalainen entinen miekkailija ja olympiamitalisti. Hän edusti seuratasolla varsovalaisia Marymontia ja Legiaa. Olech osallistui olympialaisiin vuosina 1988-1996 ja voitti yhden mitalin, hopeaa säilän henkilökohtaisesta kilpailusta vuonna 1988. == Lähteet == * Olechin profiili sports-reference.com -sivustolla Luokka:Puolalaiset miekkailijat Luokka:Puolalaiset olympiamitalistit Luokka:Vuonna 1965 syntyneet Luokka:Elävät henkilöt
Venäjän kultainen rengas

Kultainen rengas () on Keski-Venäjällä Moskovan koillispuolella sijaitsevien historiallisesti merkittävien venäläisten kaupunkien ryhmä, joka on Venäjän tunnetuimpia kiertomatkakohteita: * Aleksandrov * Bogoljubovo * Gorohovets * Gus-Hrustalnyi * Ivanovo * Jaroslavl * Jurjev-Polski * Kostroma * Pereslavl- Zalesski * Rostov Veliki * Rybinsk * Sergijev Posad * Suzdal * Uglitš * Tutajev * Vladimir Useimmat kaupungeista ovat vanhempia kuin itse Moskova. Monilla oli tärkeä osansa Venäjän valtion ja Venäjän ortodoksisen kirkon synnyssä. Kaupunkeja luonnehtivat 1100-1700-lukujen venäläisen arkkitehtuurin rakennusmuistomerkit kuten kremlit, luostarit ja kirkkorakennukset tyypillisine sipulikupoleineen ja kellotorneineen, ja niillä on näiltä osin paljolti ulkoilmamuseon luonne. Harvat, kuten Jaroslavl ja Vladimir, ovat kasvaneet myös nykyaikaisiksi keskisuuriksi kaupungeiksi. Matkailun vaatima infrastruktuuri on suhteellisen hyvin kehittynyt ja kaupunkeihin pääsee Moskovan kautta helposti. ==Katso myös== *Vladimirin ja Suzdalin valkoiset monumentit ==Aiheesta muualla== *Cities/Golden Ring Nordway (kaupallinen) Luokka:Venäjän maantiede Luokka:Jaroslavlin alue Luokka:Moskovan alue Luokka:Kostroman alue Luokka:Vladimirin alue